MEIRINGSPOORT PLOEG TERUG
Die atleet wat Meiringspoort borg is Heinrich Sauls (Heinie) 24jr oud. Hy is lid van De Rust Striders Atletiek Klub. Hy het in 2010 tot 2011 aan padwedlope deelgeneem, maar is vanaf begin 2014 weer voluit op die pad.
Sy beste tyd vir 'n 21.1km is 1:08:00 en vir die 10km (waaraan hy die meeste van die tyd deelneem), is dit 32:00. Hy is vir ongeveer 6 tot 7 ure per week op die pad. Meeste van die tyd oefen hy op sy eie, soms met draf vriende.
Elroy Galant van George is sy mentor wat hom met sy ritme help en ook met die byvoegings (supplements) wat hy in die regte verhouding moet neem. Sy mikpunt vir die 10km is 30 minute.
Hy sal in Meiringspoort gaan sit en op sy eie onder 'n boom ontspan en by die huis hom besig hou met sy Playstation. Hy is al deur die storm en drang van partyjie hou en meisies. Hy volg nie 'n spesifieke dieetplan nie, maar sal die aand voor 'n wedloop vis sonder chips eet en die oggend voor 'n wedloop 2 piesangs en 'n koekie weetbix.
Die Wildernis 21.1km was vir hom 'n uitdaging omdat dit vir hom 'n onbekende roete was en dit 'n belewenis was om langs die see te kon hardloop. Padwedlope is dus sy ding.
Hy sê hy het self nog tips nodig. Ettienne Plaatjies van Nedbank is sy sterkste teenstander.
Meiringspoort borg Heinie met inskrywingsfooie van verskeie wedlope wat hy jaarliks aan deelneem asook vervoer na wedlope. Hul koop ook die nodige oefenskoene en sweetpakke soos nodig. Meiringspoort ploeg terug in De Rust en omgewing se gemeenskap. Beslis het Heinie natuurlike talent en ons wil hê dat sy talent verder moet ontwikkel. Die einddoel is dat hy blootstelling moet kry en nie moet sukkel om aan wedlope deel te neem nie.